
ΠΡΟΕ ΔΡΙΚΑ ΔΙΑΤΑΓ ΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 379 (1) 


Κατάτμηση των τμημάτων Φυσικής και Μαθηματικών της Σχολής Θε¬ 
τικών Επιστημών του Πανεπιστημίου Αθηνών και ίδρυση τμήματος 
Πληροφορικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: '-' 

α) Του άρθρου 6 παρ. 6 του Ν. 1268/82 (ΦΕΚ 87/Α'), όπως συ¬ 
μπληρώθηκε με το άρθρο 48 παρ. 1 του Ν. 1404/83 (ΦΕΚ 167/Ά). 
β) Του άρθρου 70 παρ. 12 του Ν. 1566/85 (ΦΕΚ 167/Α'). 

2. Τη γνώμη της Συγκλήτου του Πανεπιστημίου Αθηνών (συνε¬ 
δρίαση 23.2.1989). 

3. Τα έγγραφα του Υπουργείου Εθνικής Παιδείας και Θρησκευμά¬ 
των Β1/548/28.5.1985 και Β1/183/28.2.1989 με τα οποία ζητή¬ 
θηκε να διατυπώσει τη γνώμη του το Συμβούλιο Ανωτάτης Παιδείας 
και ότι έχει παρέλθει άπρακτη η προθεσμία που ορίζουν οι διατάξεις του 
άρθρου 50 παρ. 3 του Ν. 1268/1982 χωρίς να έχει διατυπώσει τη 
γνώμη του. 

4. Την 362/Γ989 γνωμοδότηση του Συμβουλίου της Επικράτειας, 
με πρόταση του Υπουργικού Συμβουλίου, αποφασίζουμε: 

Άρθρο 1 

Κατάτμηση Τμημάτων 

1. Τα Τμήματα Φυσικής και Μαθηματικών της Σχολής Θετικών 
Επιστημών του Πανεπιστημίου Αθηνών που προβλέπονται από την 
Β1/551/1982 (ΦΕΚ 633/Β') υπουργική απόφαση που κυρώθηκε με 
το άρθρο 7 του Ν. 1674/1986 (ΦΕΚ 203/Α'), κατατέμνονται ως 
ακολούθως: 

α) Το Τμήμα Φυσικής στα Τμήματα: 

-Τμήμα Φυσικής 

-Τμήμα Πληροφορικής 

β) Το Τμήμα Μαθηματικών στα Τμήματα: 

-Τμήμα Μαθηματικών 
-Τμήμα Πληροφορικής 

2. Τα Τμήματα Πληροφορικής των εδαφίων (α) και (β) της προηγού¬ 
μενης παραγράφου συγχωνεύονται σε ενιαίο τμήμα Πληροφορικής. 


3. Τα δημιουργούμενα Τμήματα εντάσσονται στη Σχολή Θετικών 
Επιστημών. 

4. Καθένα από τα νέα τμήματα χορηγεί αντίστοιχο ενιαίο πτυχίο. 

5. Ο Ελάχιστος αριθμός εξαμήνων φοίτησης που απαιτούνται για τη 
λήψη του πτυχίου ορίζεται σε οκτώ (8). 

Άρθρο 2 

Αποστολή των Τμημάτων 

1. Το Τμήμα Φυσικής έχει, ως αποστολή την καλλιέργεια και έρευνα 
των φυσικών φαινομένων και των νόμων που τα διέπουν και την κατάρ¬ 
τιση επιστημόνων ικανών να εργαστούν στην εκπαίδευση, τη βιομηχα¬ 
νία και σε άλλες παρεμφερείς υπηρεσίες του Δημόσιου και Ιδιωτικού Το¬ 
μέα. 

2. Το Τμήμα Μαθηματικών έχει ως αποστολή την καλλιέργεια και 
ανάπτυξη της μαθηματικής σκέψης, την αναζήτηση και επεξεργασία θε¬ 
ωρητικών μοντέλων για την ερμηνεία πρακτικών και θεωρητικών προ¬ 
βλημάτων και την κατάρτιση επιστημόνων για τις ανάγκες της εκπαί¬ 
δευσης, της οικονομίας και της έρευνας. 

3. Το Ίμήμα Πληροφορικής έχει ως αποστολή την καλλιέργεια και 
ανάπτυξη της επιστήμης της πληροφορικής και των εφαρμογών αυτής 
και την κατάρτιση επιστημόνων για την συγκέντρωση, ταξινόμηση, επε¬ 
ξεργασία και μετάδοση της πληροφορίας. 

Άρθρο 3 

Κατανομή υπηρετούντος προσωπικού 

1. Τα μέλη του διδακτικού ερευνητικού προσωπικού, οι μη διδάκτο¬ 
ρες επιμελητές, βοηθοί και επιστημονικοί συνεργάτες, τα μέλη του ειδι¬ 
κού εκπαιδευτικού προσωπικού και τα μέλη του ειδικού διοικητικού - 
τεχνικού προσωπικού που υπηρετούν κατά τη δημοσίευση του παρόντος 
στα τμήματα που κατατέμνονται σύμφωνα με το άρθρο 1 κατανέμονται 
και εντάσσονται στα δημιουργούμενα τμήματα, ως εξής: 

α) Τα μέλη του Τμήματα Φυσικής που έχουν ενταχθεί στον Τομέα 
Φυσικής των Εφαρμογών καθώς και τα μέλη του Τμήματος Μαθηματι¬ 
κών που έχουν ενταχθεί στον Τομέα Στατιστικής Ηλεκτρονικών Υπολο¬ 
γιστών, Αριθμητικής Ανάλυσης και Επιχειρησιακής Έρευνας κατανέ- 
μονται και εντάσσονται στα δημιουργούμενα τμήματα με πράξη του 
πρύτανη του Πανεπιστημίου Αθηνών που δημοσιεύεται στην Εφημερίδα 
της Κυβερνήσεως ύστερα από αιτιολογημένη αίτηση των ενδιαφερομέ¬ 
νων και γνώμη της Γενικής Συνελεύσεως του αντίστοιχου κατατεμνό- 
μενου τμήματος. 

β) Το λοιπό προσωπικό των Τμημάτων Φυσικής και Μαθηματικών 
εντάσσεται αυτοδίκαια στα αντίστοιχα ομότιτλα τμήματα που προκύ¬ 
πτουν από την κατάτμηση. Για την ένταξη εκδίδεται διαπιστωτική 
πράξη του Πρύτανη του Πανεπιστημίου Αθηνών που δημοσιεύεται στην 
Εφημερίδα της Κυβερνήσεως. 

2. Οι επισκέπτες καθηγητές, οι εντεταλμένοι επίκουροι καθηγητές 
και οι ειδικοί επιστήμονες που υπηρετούν κατά τη δημοσίευση του παρό¬ 
ντος κατανέμονται και εντάσσονται στα δημιουργούμενα νέα τμήματα 
με τη διαδικασία που ορίζεται στο εδάφιο α’ της προηγουμένης παρα¬ 
γράφου. 

3. Τα μέλη του Διιοκητικού προσωπικού που υπηρετούν κατά τη δη¬ 
μοσίευση του παρόντος στις γραμματείες των τμημάτων που κατανέμο- 
νται τοποθετούνται με απόφαση του πρυτανικού συμβουλίου στις γραμ¬ 
ματείες των νέων τμημάτων. 

4. Οι θέσεις που κατέχουν τα μέλη προσωπικού της παραγράφου 1 
του παρόντος άρθρου μεταφέρονται ταυτόχρονα με την πράξη κατανο¬ 
μής και ένταξής τους στα νέα τμήματα. 

5. Οι κενές θέσεις ΔΕΠ, ΕΕΠ και ΕΔΤΠ κατανέμονται στα νέα τμή¬ 
ματα με πράξη του Πρύτανη του Πανεπιστημίου Αθηνών που δημο¬ 
σιεύεται στην Εφημερίδα της Κυβερνήσεως μετά από γνώμη της Γενι¬ 
κής Συνέλευσης του αντίστοιχου τμήματος. 

Άρθρο 4 

Κατάταξη φοιτητών 

1. Οι φοιτητές οι οποίοι κατά τη δημοσίευση του παρόντος φοιτούν 
στα Τμήματα Φυσικής και Μαθηματικών κατατάσσονται υποχρεωτικά 
σε ένα από τα νέα Τμήματα μετά από δήλωση προτίμησης και απόφαση 
της Συγκλήτου του Πανεπιστημίου Αθηνών. Όσοι δεν υποβάλλουν δή¬ 
λωση προτίμησης κοιτατάσσονται με απόφαση της Συγκλήτου. 

2. Οι φοιτητές που κατατάσσονται σ’ ένα από τα νέα τμήματα, σύμ¬ 
φωνα με την προηγούμενη παράγραφο διατηρούν την εκπαιδευτική 
τους κατάσταση τόσο σε σχέση με τα υπολειπόμενα εξάμηνα σπουδών 
όσο και σε σχέση με το πρόγραμμα σπουδών. Η Γενική Συνέλευση του 
οικείου τμήματος ρυθμίζει με απόφασή της οποιοδήποτε πρόβλημα προ¬ 
κύπτει σε σχέση με την εκπαιδευτική κατάσταση των φοιτητών λόγω 
οποιασδήποτε αλλαγής στο πρόγραμμα σπουδών. 

Άρθρο 5 

Ισοτιμία τίτλων *> 

1. Τα πτυχία που χορηγούνται από τα νέα τμήματα Φυσικής και Μα¬ 
θηματικών είναι ως προς όλες τις συνέπειες απολύτως ισότιμα με τα 
πτυχία των υφισταμένων κατά τη δημοσίευση του παρόντος Τμημάτων 
Φυσικής και Μαθηματικών. 

2. Όπου κατά την νομοθεσία απαιτείται ως προσόν διορισμού μόνο 
πτυχίο Φυσικής ή τιτυχίο Μαθηματικών δεν μπορούν να διορίζονται 
πτυχιούχοι του Τμήματος Πληροφορικής. 

3. Οι πτυχιούχοι του Τμήματος Πληροφορικής μπορούν να εισάγο- 
νται στα Μεταπτυχιακά ενδεικτικά του Πανεπιστημίου Αθηνών: α) 
Ηλεκτρονικής και Ραδιοηλεκτρολογίας, β) Ηλεκτρονικού Αυτοματι¬ 
σμού και γ) Πληροφορικής και Επιχειρησιακής Έρευνας έχοντας μετά 
την αποφοίτησή τους από αυτά τα ίδια επαγγελματικά δικαιώματα που 
απορρέουν από την μεταπτυχιακή αυτή ειδίκευση με τους πτυχιούχους 
των Τμημάτων Φυσικής και Μαθηματικών. 

Άρθρο 6 

Κατανομή εργαστηρίων και λοιπών μονάδων 

1. Τα υφιστάμενα εργαστήρια, σπουδαστήρια και λοιπές εκπαιδευτι¬ 
κές μονάδες κατανέμονται και εντάσσονται στα νέα τμήματα με πράξη 
του Πρύτανη του Πανεπιστημίου Αθηνών που δημοσιεύεται στην Εφη¬ 
μερίδα της Κυβερνήσεως μετά από γνώμη της γενικής συνέλευσης του 
αντίστοιχου τμήματος που κατατέμνεται. 

4. Τα βιβλία, τα περιοδικά και το λοιπό έντυπο υλικό των βιβλιοθη¬ 
κών των τμημάτων που κατατέμνονται διανέμονται στις βιβλιοθήκες 
των νέων τμημάτων με την ίδια διαδικασία που ορίζεται στην προηγού¬ 
μενη παράγραφο. 

Άρθρο 7 

Αυτοδύναμη λειτουργία τμημάτων 

1. Για την αυτοδύναμη λειτουργία κάθε τμήματος απαραίτητη προϋ¬ 
πόθεση είναι να υπηρετούν σ’ αυτό επτά (7) μέλη ΔΕΠ εκ των οποίων 
τέσσερα (4) τουλάχιστον στις βαθμίδες του Καθηγητή ή του Αναπλη¬ 
ρωτή Καθηγητή και η ύπαρξη φοιτητών. 

2. Μόλις υπάρξουν οι προϋποθέσεις της προηγούμενης παραγράφου 
κινείται από τον Πρύτανη του Πανεπιστημίου Αθηνών η διαδικασία 
εκλογής προέδρου τμήματος και σύγκληση της γενικής συνέλευσης 
κατά τα προβλεπόμενα στο άρθρο 8 του Ν. 1268/82. 

3. Η πλήρωση των θέσεων ΔΕΠ, ΕΕΠ και ΕΔΤΠ που προκηρύσσο¬ 
νται μετά την αυτοδύναμη λειτουργία κάθε τμήματος, γίνεται σύμφωνα 
με τις διατάξεις του Ν. 1268/1982. 

4. Η σύσταση των Τομέων σε κάθε τμήμα γίνεται με τη διαδικασία 


που ορίζει το άρθρο 6 παρ. 4 εδαφ. ε' του Ν. 1268/1982 όπως το τε¬ 
λευταίο αυτό προστέθηκε με το άρθρο 48 παρ. 1 (στ') του Ν. 1404/ 
1983. 

Άρθρο 8. 

Διαδικασία πλήρωσης των πρώτων θέσεων Δ.Ε.Π. 

1. Μέχρι την αυτοδύναμη λειτουργία των τμημάτων, σύμφωνα με το 
προηγούμενο άρθρο η προκήρυξη των θέσεων ΔΕΠ γίνεται με απόφαση 
του Υπουργού Εθνικής Παιδείας και Θρησκευμάτων, ύστερα από 
γνώμη της Συγκλήτου του Πανεπιστημίου Αθηνών. 

2. Η εκλογή των μελών ΔΕΠ κάθε τμήματος μέχρι την αυτοδύναμη 
λειτουργία του γίνεται από ειδικά σώματα εκλεκτόρων που συγκροτού¬ 
νται με πράξη του Πρύτανη του Πανεπιστημίου Αθηνών ύστερα από 
γνώμη της Συγκλήτου του ιδρύματος αυτού. Με την ίδια πράξη ορίζεται 
ο πρόεδρος του εκλεκτορικού σώματος καθώς και ο αναπληρωτής του. 
Σε κάθε τμήμα μπορεί να συγκροτούνται περισσότερα από ένα ειδικά 
εκλεκτορικά σώματα με αρμοδιότητες διακεκριμμένες είτε κατά γνω¬ 
στικά αντικείμενα είτε και ανάλογα με την βαθμίδα στην οποία ανήκει η 
προκηρυσσόμενη θέση. Κάθε ειδικό σώμα εκλεκτόρων απαρτίζεται από 
μέλη ΔΕΠ του ίδιου γνωστικού αντικειμένου με την υπό πλήρωση θέση 
που ανήκουν στο ίδιο ή άλλο ΑΕΙ της χώρας, ο αριθμός τους είναι του¬ 
λάχιστον ένδεκα (11) και η βαθμίδα τους είναι ανώτερη ή ίση με την 
βαθμίδα της θέσης που προκηρύσσεται. 

Στο ειδικό σώμα εκλεκτόρων περιλαμβάνονται υποχρεωτικά τα μέλη 
ΔΕΠ που ανήκουν στο οικείο τμήμα είτε λόγω της αρχικής κατάταξης 
είτε λόγω εκλογής και διορισμού τους. 

Στις συνεδριάσεις κάθε ειδικού σώματος εκλεκτόρων συμμετέχουν 
χωρίς δικαίωμα ψήφου και δύο (2) εκπρόσωποι των φοιτητών του ιδρύ¬ 
ματος που υποδεικνύονται από το Δ.Σ. του πλέον αντιπροσωπευτικού 
συλλόγου φοιτητών τούτου. 

3. Η τριμελής εισηγητική επιτροπή συγκροτείται από τα μέλη του 
εκλεκτορικού σώματος που έχουν δικαίωμα ψήφου με πράξη του Πρύ¬ 
τανη ύστερα από γνώμη του ειδικού σώματος εκλεκτόρων. 

4. Χρέη γραμματέα του ειδικού σώματος των εκλεκτόρων ασκεί μό¬ 
νιμος διοικητικός υπάλληλος ο οποίος ορίζεται μαζί με τον αναπληρωτή 
του από τον Πρύτανη του Πανεπιστημίου Αθηνών. 

5. Στον πρόεδρο, στα μέλη και στον γραμματέα του σώματος των 
εκλεκτόρων καταβάλλεται αποζημίωση, ως και έξοδα μετακίνησης που 
καθορίζονται με κοινή απόφαση των Υπουργών Οικονομικών και Εθνι¬ 
κής Παιδείας και Θρησκευμάτων. 

6. Κατά τα λοιπά εφαρμόζονται αναλόγως οι σχετικές διατάξεις του 
Ν. 1268/1982 όπως ισχύουν. 

Άρθρο 9. 

Σύσταση Γραμματείας - Προσωρινή Διοίκηση. 

1. Σε κάθε ένα από τα νέα τμήματα συνιστάται γραμματεία. Η γραμ¬ 
ματεία παρέχει διοικητική και γραμματειακή εξυπηρέτηση για κάθε 
θέμα που ανήκει στο αντίστοιχο τμήμα. 

2. Μέχρι την αυτοδύναμη λειτουργία κάθε τμήματος, η Σύγκλητος 
του Πανεπιστημίου Αθηνών δύναται με απόφασή της να συγκροτεί προ¬ 
σωρινή γενική συνέλευση. Με την ίδια απόφαση ορίζεται ένας εκ των με¬ 
λών ως προεδρεύων του τμήματος. Η προσωρινή αυτή γενική συνέ¬ 
λευση έχει όλες τις αρμοδιότητες της γενικής συνέλευσης τμήματος 
εκτός της προκήρυξης θέσεων ΔΕΠ, ΕΕΠ και ΕΔΤΠ καθώς και της 
εκλογής των μελών των κατηγοριών αυτών. Για τα θέματα αυτά η προ¬ 
σωρινή γενική συνέλευση εκφράζει γνώμη προς την Σύγκλητο. 

Τα προγράμματα σπουδών των τμημάτων αυτών μέχρι την αυτοδύ¬ 
ναμη λειτουργία τους καθορίζονται με πράξη του Πρύτανη μετά από 
γνώμη της προσωρινής γενικής συνέλευσης. 

Άρθρο 10. 

1. Οι διαδικασίες εκλογής ή κρίσης για εξέλιξη σε θέση ΔΕΠ οι 
οποίες είχαν αρχίσει από την ολοκλήρωση της διαδικασίας κατάτμησης 
των αντιστοίχων τμημάτων συνεχίζονται κανονικά και ολοκληρώνονται 
στα αρμόδια όργανα των τμημάτων στα οποία έχουν κατανεμηθεί και 
ενταχθεί μετά την κατάτμηση, τόσο τα κρινόμενα για εξέλιξη μέλη του 
ΔΕΠ, όσο και εκείνοι των οποίων η θέση προκηρύχθηκε για εκλογή σε 
επόμενη βαθμίδα. 

2. Οι διαδικασίες κρίσης υπηρετούντων ειδικών επιστημόνων για 
ένταξη σε θέσεις ΔΕΠ, όπως επίσης και οι διαδικασίες κρίσης για μονι¬ 
μοποίηση μελών ΔΕΠ ή ΕΕΠ ή ΕΔΤΠ, οι οποίες είχαν αρχίσει πριν από 
την ολοκλήρωση της διαδικασίας κατάτμησης των αντιστοίχων τμημά- 

των συνεχίζονται κανονικά και ολοκληρώνονται στα αρμόδια όργανα 
των τμημάτων στα οποία έχουν κατανεμηθεί και ενταχθεί μετά την κα¬ 
τάτμηση οι κρινόμενοι. 

3. Οι διαδικασίες πλήρωσης κενών θέσεων ΔΕΠ, ΕΕΠ, ΕΔΤΠ και οι 
διαδικασίες πρόσληψης προσωπικού του άρθρου 18 του Ν. 1268/ 
1982, οι οποίες είχαν αρχίσει πριν από την ολοκλήρωση της διαδικα¬ 
σίας κατάτμησης των αντίστοιχων τμημάτων συνεχίζονται κανονικά 
και ολοκληρώνονται στα αρμόδια όργανα των τμημάτων τα οποία 
έχουν προκόψει από την κατάτμηση και τα οποία καλύπτουν το αντί¬ 
στοιχο γνωστικό αντικείμενο. 

4. Οι διαδικασίες κρίσης διδακτορικών διατριβών οι οποίες είχαν αρ¬ 
χίσει πριν από την ολοκλήρωση της διαδικασίας κατάτμησης των αντι¬ 
στοίχων τμημάτων συνεχίζονται με τις ίδιες τριμελείς συμβουλευτικές ή 
πενταμελείς εξεταστικές επιτροπές, σύμφωνα με το άρθρο 36 του Ν. 
1268/1982, όπως ισχύει και ολοκληρώνονται (α) για μεν τους ήδη 
υπηρετούντες μη διδάκτορες Επιμελητές Βοηθούς και Επιστημονικούς 
Συνεργάτες στα αρμόδια όργανα των τμημάτων στα οποία έχουν κατα¬ 
νεμηθεί και ενταχθεί μετά την κατάτμηση (β) για δε τους εξωπανεπι- 
στημιακούς υποψήφιους διδάκτορες, στα αρμόδια όργανα των τμημά¬ 
των τα οποία καλύπτουν το αντίστοιχο γνωστικό ανατικείμενο. 

5. Η κατανομή του προσωπικού, των φοιτητών και των μονάδων στα 
νέα τμήματα καθώς και η εκλογή των οργάνων διοίκησης στα τμήματά 
αυτά ολοκληρώνεται το αργότερο μέσα σε τρεις (3) μήνες από την δημο- 
σιεύευση του παρόντος. 

6. Όπου από τις διατάξεις του παρόντος απαιτείται γνώμη γενικής 
συνέλευσης, η γενική συνέλευση συγκροτείται από το σύνολο των μελών 
του ΔΕΠ και τους κατά το άρθρο 8 του Ν. 1268/82 εκπροσώπους. 

7. Διαδικαστικές και άλλες λεπτομέρειες που ανακύπτουν από την 
κατάτμηση των τμημάτων και δεν προβλέπονται από τις διατάξεις του 
παρόντος ρυθμίζονται με απόφαση της Συγκλήτου του Πανεπιστημίου 
Αθηνών, σύμφωνα με τις διατάξεις του άρθρου 11 παρ. 1γ του Ν. 
1268/1982 όπως συμπληρώθηκε με το άρθρο 48 παρ. 4 του Ν. 
1404/1983. 

8. Για όσα θέματα δεν ρυθμίζονται ειδικά με το διάταγμα αυτό εφαρ¬ 
μόζονται οι διατάξεις του Ν. 1268/82 όπως ισχύουν. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 14 Ιουνίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΑΝΑΣΤΑΣΙΟΣ ΠΕΠΟΝΗΣ Γ. ΧΑΡΑΛΑΜΠΟΠΟΥΛΟΣ 


ΕΡΓΑΣΙΑΣ 

ΓΙΩΡΓΟΣ ΓΕΝΝΗΜΑΤΑΣ 


ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 

ΕΜΠΟΡΙΟΥ 

ΓΙΑΝΝΟΣ ΠΑΠΑΝΤΩΝΙΟΥ 


ΤΟΥΡΙΣΜΟΥ 

ΝΙΚΟΣ ΣΚΟΥΛΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΗΣ ΧΑΡΑΛΑΜΠΟΥΣ 


ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΗΣ ΝΤΕΝΤΙΔΑΚΗΣ 


ΑΝΑΠΛΗΡΩΤΕΣ ΥΠΟΥΡΓΟΙ 


ΕΞΩΤΕΡΙΚΩΝ 
ΓΙΑΝΝΗΣ ΚΑΨΗΣ 


ΕΘΝΙΚΗΣ ΑΜΥΝΑΣ 
ΓΙΩΡΓΟΣ ΜΩΡΑΓΤΗΣ 


ΒΙΟΜΗΧΑΝΙΑΣ. ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΓΙΩΡΓΟΣ ΚΤΕΝΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΥΠΟΥΡΓΟΣ ΧΩΡΙΣ ΧΑΡΤΟΦΥΛΑΚΙΟ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ·. 380 (2) 

Οργάνωση και Λειτουργία των Μεταπτυχιακών Σπουδών στα Ανώ¬ 
τατα Εκπαιδευτικά Ιδρύματα (Α.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 81 παρ. Α5 και 86 Ν. 1566/1985 «Δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες 
διατάξεις» (ΦΕΚ 167/Α'). 

β) του άρθρου 29 παρ. 4 του 1268/1982 «για τη δομή και λειτουρ¬ 
γία των Ανωτάτων Εκπαιδευτικών Ιδρυμάτων» (ΦΕΚ 87/Α'). 

2. Τη γνώμη της Συγκλήτου: 

α) Του Πανεπιστημίου Αθηνών (συνεδρίαση 5.3.1987). 

β) Του Εθνικού Μετσοβίου Πολυτεχνείου (συνεδρίαση 12/ 

3.6.1987) . 

γ) Του Πανεπιστημίου Θεσσαλονίκης (συνεδριάσεις 2548/ 

2.11.1988 και 2549/9.11.1988). 

δ) Της Ανωτάτης Γεωπονικής Σχολής Αθηνών (συνεδριάσεις 

12.7.1988 και 25.10.1988). 

ε) Της Ανωτάτης Σχολής Καλών Τεχνών (συνεδρίαση 

2.7.1987) . 

στ) Της Ανωτάτης Βιομηχανικής Σχολής Πειραιά (συνεδρίαση 
13.6.1988). 

ζ) Του Πανεπιστημίου Πατρών (συνεδρίαση 71/20.1.1988). 
η) Του Πανεπιστημίου Θράκης (συνεδρίαση 378/13.11.1987), και 
θ) Του Πανεπιστημίου Κρήτης (συνεδρίαση 4/17.6.87). 

3. Τα έγγραφα 81/106/3.2.1986, Β1/106α/9.6.86, Β1/106β/ 

16.9.86, Β1318/21.5.87 και Β1/609/6.9.88 με τα οποία ζητήθηκε 
να διατυπώσουν τη γνώμη τα Ανώτατα Εκπαιδευτικά Ιδρύματα και ότι 
έχει παρέλθει άπρακτη η προθεσμία που ορίζουν οι διατάξεις του άρθρου 
50 παρ. 3 του Ν. 1268/82 χωρίς να έχει διατυπώσει τη γνώμη της η 
Σύγκλητος. · 

α) της Ανωτάτης Σχολής Οικονομικών και Εμπορικών Επιστη¬ 
μών, 

β) της Παντείου Ανωτάτης Σχολής Πολιτικών Επιστημών, 

γ) της Ανωτάτης Βιομηχανικής Σχολής Θεσσαλονίκης^ 

δ) του Πανεπιστήμιου Ιωαννίνων, 

ε) του Πολυτεχνείου Κρήτης, 

στ) του Πανεπιστημίου Αιγαίου, 

ζ) του Ιονίου Πανεπιστημίου, και , 

η) του Πανεπιστημίου Θεσσαλίας. 

4. Τη γνώμη του Συμβουλίου Ανώτατης Παιδείας (συνεδρίαση 13/8 
- 9.2.1988). 

5. Την αριθ. 451/1989 γνωμοδότηση του Συμβουλίου της Επικρά¬ 
τειας με πρόταση των Υπουργών Εθνικής Παιδείας και Θρησκευμάτων 
και Βιομηχανίας Ενέργειας και Τεχνολογίας, αποφασίζουμε: 

ΚΕΦΑΛΑΙΟ Α’. 

Γενικές Διατάξεις. 

Άρθρο 1. 

. Η οργάνωση και λειτουργία των Μεταπτυχιακών Προγραμμάτων 
Σπουδών (Μ.Π.Σ.) στα Ανώτατα Εκπαιδευτικά Ιδρύματα διέπεται από 
τις διατάξεις του άρθρου 81 του Ν. 1566/1985 (ΦΕΚ 167/Α") και τις 
διατάξεις του παρόντος Προεδρικού Διατάγματος. 

Άρθρο 2. 

Δομή των Μεταπτυχιακών Προγραμμάτων Σπουδών 

1. Τα Μεταπτυχιακά Προγράμματα Σπουδών μπορεί να περιλαμβά¬ 
νουν δύο επίπεδα σπουδών στα-οποία αντιστοιχούν: 

α) Το Μεταπτυχιακό Δίπλωμα Ειδίκευσης απλό ή διεπιστημονικό 
και 

β)Το Διδακτορικό Δίπλωμα. 

2. Κάθε Μεταπτυχιακό Πρόγραμμα Σπουδών που απονέμει Μετα¬ 
πτυχιακό Δίπλωμα Ειδίκευσης περιλαμβάνει: 

• α) ένα κύκλο, συστηματικών σπουδών με συγκεκριμένο πρόγραμμα, 
με σαφείς κανόνες λειτουργίας και υποχρεώσεις και μέ διαδικασίες αξιο¬ 
λόγησης των μεταπτυχιακών φοιτητών, 

β) ένα κύκλο ερευνητικής εργασίας και 
γ) τη συγγραφή μεταπτυχιακής εργασίας. 

3. Κάθε Μεταπτυχιακό Πρόγραμμα Σπουδών που απονέμει Διδα¬ 
κτορικό Δίπλωμα περιλαμβάνει: 

α) Ένα κύκλο συστηματικών σπουδών, 
β) Ένα κύκλο ερευνητικής εργασίας, 
γ) Τη συγγραφή πρωτότυπης διατριβής και 
δ) Τη δημόσια υποστήριξη της διατριβής. 

Με απόφαση της Επιτροπής Μεταπτυχιακών Σπουδών, η σύνθεση 
τής οποίας ορίζεται στο άρθρο 81 του Ν. 1566/85, είναι δυνατή η 
απαλλαγή του μεταπτυχιακού φοιτητή υποψήφιου διδάκτορα που είναι 
ήδη κάτοχος Μεταπτυχιακού Διπλώματος Ειδίκευσης από ολόκληρο ή 
μέρος του προγράμματος συστηματικών σπουδών εφόσον έχει παρακο¬ 
λουθήσει επιτυχώς τα σχετικά αντικείμενα που απαιτούνται για τη λήψη 
Διδακτορικού Διπλώματος, στο πλαίσιο του Μεταπτυχιακού Προγράμ¬ 
ματος Σπουδών για τη λήψη του Μεταπτυχιακού Διπλώματος Ειδίκευ¬ 
σης. 

4. α) Την ευθύνη οργάνωσης και λειτουργίας ορισμένου Μεταπτυχια¬ 
κού Προγράμματος Σπουδών που οδηγεί στη λήψη Μεταπτυχιακού Δι¬ 
πλώματος Ειδίκευσης έχει το τμήμα ΑΕΙ που καλύπτει στο αντικείμενό 
του το αντίστοιχο επιστημονικό θέμα του μεταπτυχιακού προγράμμα¬ 
τος και χορηγεί σχετικό πτυχίο στο προπτυχιακό πρόγραμμά του. Ανά¬ 
λογα με τα ιδιαίτερα χαρακτηριστικά του προγράμματος το εν λόγω 
τμήμα μπορεί να συνεργάζεται και με άλλα τμήματα. 

β) Την αντίστοιχη ευθύνη για ορισμένο Μεταπτυχιακό Πρόγραμμα 
Σπουδών που οδηγεί στη λήψη Διεπιστημονικού Μεταπτυχιακού Δι¬ 
πλώματος Ειδίκευσης έχουν από κοινού δύο ή περισσότερα τμήματα 
ενός η περισσοτέρων Α.Ε.Ι. που συνεργάζονται στο αντίστοιχο διεπιστη¬ 
μονικό μεταπτυχιακό πρόγραμμα. Τα συνεργαζόμενα τμήματα καλύ¬ 
πτουν στο αντικείμενό τους πλήρως ή μερικώς το καθένα το αντίστοιχο 
επιστημονικό θέμα του μεταπτυχιακού προγράμματος. Το δίπλωμα 
απονέμεται από κοινού από τα συνεργαζόμενα τμήματα. 

γ) Την ευθύνη οργάνωσης και λειτουργίας ορισμένου Μεταπτυχιακού 
Προγράμματος Σπουδών που απονέμει Διδακτορικό Δίπλωμα την έχει 
το τμήμα ΑΕΙ που καλύπτει στο αντικείμενό του το αντίστοιχο επιστη¬ 
μονικό θέμα του μεταπτυχιακού προγράμματος. Ανάλογα με τα χαρα¬ 
κτηριστικά του προγράμματος το τμήμα αυτό μπορεί να συνεργάζεται 
και με άλλα τμήματα του ίδιου ή άλλου ΑΕΙ. 

.Άρθρο 3. 

Όργανα Μεταπτυχιακών Σπουδών. 

1. Το βασικό όργανο λήψης αποφάσεων, διοικητικού και οργανωτι¬ 
κού χαρακτήρα στο επίπεδο του Τμήματος είναι η Γενική Συνέλευση με 
την ειδική σύνθεση που προβλέπεται στο άρθρο 81 παρ. 4 του Ν. 
1566/85 και η οποία συγκροτείται από τον Πρόεδρο του Τμήματος, 
όλα τα μέλη Δ.Ε.Π. που μετέχουν στη Γενική Συνέλευση του Τμήματος 
και δύο εκπροσώπους των μεταπτυχιακών φοιτητών του αντίστοιχου 
Μεταπτυχιακού Προγράμματος Σπουδών. 

2. Στο επίπεδο του Τμήματος λειτουργεί, ως όργανο επιστημονικού 
χαρακτήρα, η Επιτροπή Μεταπτυχιακών Σπουδών του Τμήματος η 
οποία ορίζεται από τη Γενική Συνέλευση με την ειδική σύνθεση της και 
συγκροτείται απο μέλη Δ.Ε.Π. του Τμήματος που έχουν αναλάβει μετα¬ 
πτυχιακό διδακτικό έργο ή επίβλεψη διδακτορικών διατριβών, υπό την 
προεδρία του Προέδρου του Τμήματος. 

3. Στο επίπεδο του Τομέα λειτουργεί ως όργανο η Συνέλευση των με¬ 
λών του Δ.Ε.Ι|. του τομέα με αρμοδιότητες που αναφέρονται στην διε¬ 
ξαγωγή του διδακτικού και ερευνητικού έργου στα πλαίσια μιας ή πε¬ 
ρισσοτέρων ειδικεύσεων Μεταπτυχιακού Προγράμματος Σπουδών. 

4. Όργανο λήψης αποφάσεων, διοικητικού και οργανωτικού χαρα¬ 
κτήρα στο επίπεδο του Α.Ε.Ι. είναι η Σύγκλητος με την ειδική σύνθεσή 
της η οποία συγκροτείται από το σύνολο των μετεχόντων μελών Δ.Ε.Π. 
και δύο εκπροσώπους των μεταπτυχιακών φοιτητών του Ιδρύματος. 

5. Στο επίπεδο του Α.Ε.Ι. λειτουργεί επίσης, ως όργανο επιστημονι¬ 
κού χαρακτήρα, η Επιτροπή Μεταπτυχιακών Σπουδών και Έρευνας η 
οποία είναι αρμόδια για τον συντονισμό και την εποπτεία των μεταπτυ¬ 
χιακών σπουδών και των ερευνητικών προγραμμάτων. Στην Επιτροπή 
Μεταπτυχιακών Σπουδών και Έρευνας προεδρεύει ο Αντιπρύτανης 
Ακαδημαϊκών Υποθέσεων και Προσωπικού και συμμετέχουν από ένα 
μέλος Δ.Ε.Π. κάθε Τμήματος που εκλέγεται από το αντίστοιχο ΔΕΠ 
του Τμήματος. 

6. Για τα διατμηματικά Μεταπτυχιακά Προγράμματα Σπουδών τις 
αρμοδιότητες της Γ ενικής Συνέλευσης ασκεί η Σύγκλητος με την ειδική 


σύνθεσή της, ενώ τις αρμοδιότητες της Επιτροπής Μεταπτυχιακών 
Σπουδών του Τμήματος ασκεί ειδική διατμηματική Επιτροπή η οποία 
συγκροτείται από μέλη των αντίστοιχων Ειδικών Μεταπτυχιακών Συ¬ 
νελεύσεων των Τμημάτων που ορίζονται από ειδικό όργανο που συ¬ 
γκροτείται από τον Πρύτανη, τους Αντιπρυτάνεις και τους Προέδρους 
των συναρμοδίων Τμημάτων. 

7. Η συγκρότηση των οργάνων που προβλέπονται στις προηγούμενες, 
παραγράφους γίνεται με πράξη του Πρύτανη του οικείου Α.Ε.Ι. ύστερα 
από απόφαση των κατά περίπτωση συλλογικών οργάνων. Η υπόδειξη 
των εκπροσώπων των μεταπτυχιακών φοιτητών στα παραπάνω συλλο¬ 
γικά όργανα γίνεται από το σύνολο των μεταπτυχιακών φοιτητών με 
άμεση καθολική και μυστική ψηφοφορία. 

8. Ο τρόπος λειτουργίας των ανωτέρω συλλογικών οργάνων καθορί¬ 
ζεται με τον Εσωτερικό Κανονισμό λειτουργίας του οικείου Α.Ε.Ι. σύμ¬ 
φωνα με την παράγραφο 6 του άρθρου 12 του Ν. 1268/82. Μέχρι την 
έκδοση του Εσωτερικού Κανονισμού λειτουργίας του Ιδρύματος ο τρό¬ 
πος λειτουργίας καθορίζεται με απόφαση της Συγκλήτου του οικείου 
Α.Ε.Ι. 

ΚΕΦΑΛΑΙΟ Β 

ΜΕΤΑΠΤΥΧΙΑΚΕΣ ΣΠΟΥΔΕΣ 
Άρθρο 4 

Προσόντα για ανάθεση μεταπτυχιακού έργου 

1. Η διδασκαλία μαθημάτων σε πρόγραμμα μεταπτυχιακών σπου¬ 
δών, όπως και η διεξαγωγή σεμιναρίων ή ερευνητικών προγραμμάτων 
ανατίθεται σε μέλη ΔΕΠ και λοιπούς επιστήμονες κατά τα οριζόμενα 
στην παρ. Α3 του άρθρου 81 του Ν. 1566/85, ύστερα από εισήγηση 
του ή των οικείων τομέων και τεκμηριωμένη απόφαση της Γ ενικής Συ¬ 
νέλευσης του Τμήματος ή της συγκλήτου ή των συγκλήτων κατά περί¬ 
πτωση. Όπου αναφέρεται γενική συνέλευση τμήματος ή συγκλήτου 
αυτή νοείται με τη σύνθεση που προβλέπεται από το άρθρο 81 παρ. 4 
του Ν. 1566/85. 

2. Προσόντα για την κατά την προηγούμενη παράγραφο ανάθεση με¬ 
ταπτυχιακών δραστηριοτήτων και έργων είναι η αναγνωρισμένη ερευ¬ 
νητική δραστηριότητα, όπως αυτή τεκμηριώνεται με αντικειμενικά κρι¬ 
τήρια. 

Τα κριτήρια αυτά μπορεί να είναι: Δημοσιεύσεις σε περιοδικά διε¬ 
θνούς κύρους ικανός αριθμός από τις οποίες θα πρέπει να είναι πρόσφα¬ 
τες, αναφορές στις δημοσιεύσεις αυτές από άλλους ερευνητές, μεταπτυ¬ 
χιακή ή μεταδιδακτορική μετεκπαίδευση και εμπειρία, στην καθοδή¬ 
γηση μεταπτυχιακών φοιτητών και στην εποπτεία συγγραφής διδακτο¬ 
ρικών διατριβών, επιχορήγηση ερευνητικών προγραμμάτων στα οποία 
μετέχουν τα μέλη Δ.Ε.Π. στην Ελλάδα ή στο εξωτερικό και συμμετοχή 
σε διεθνή συνέδρια. Η ανάθεση βασίζεται σε συνεκτίμηση των κριτηρίων 
αυτών. 

Άρθρο 5 

Προϋποθέσεις λειτουργίας 
Μεταπτυχιακού Προγράμματος Σπουδών 

1. α) Για τη λειτουργία Μεταπτυχιακού Προγράμματος Σπουδών 
που απονέμει Μεταπτυχιακό Δίπλωμα Ειδίκευσης απλό ή διεπιστημο¬ 
νικό, απαιτείται η έκδοση απόφασης του Υπουργού Εθικής Παιδείας και 
Θρησκευμάτων, κατά τα οριζόμενα στην παρ. Α1 του άρθρου 81 του Ν. 
1566/1985. Η απόφαση εκδίδεται μετά από εισήγηση της Γ ενικής Συ¬ 
νέλευσης του Τμήματος και ύστερα από γνώμη της Συγκλήτου του οι¬ 
κείου Α.Ε.Ι. του Συμβουλίου Ανώτατης Παιδείας και του Εθνικού Συμ¬ 
βουλίου Πανεπιστημιακής Έρευνας και Μεταπτυχιακών Σπουδών. 

β) Μέχρι την συγκρότηση και λειτουργία του Συμβουλίου Πανεπι¬ 
στημιακής Έρευνας και Μεταπτυχιακών Σπουδών και των Επιτροπών 
αυτού κατά τα ειδικότερα προβλεπόμενα στο άρθρο 9 του Ν. 1771/ 
1988 (Α71), η αξιολόγηση των Μεταπτυχιακών Προγραμμάτων 
Σπουδών γίνεται από επιτροπή που συγκροτείται με απόφαση του 
Υπουργού Εθνικής Παιδείας και Θρησκευμάτων και αποτελείται από 
τους Αντιπρυτάνεις, Ακαδημαϊκών Υποθέσεων και Προσωπικού και 
τους Προέδρους ή Αντιπροέδρους των Διοικουσών Επιτροπών των ΑΕΙ. 
Με την ίδια απόφαση καθορίζεται ο τρόπος λειτουργίας της επιτροπής 
και κάθε άλλη σχετική λεπτομέρεια. 

2. Αναγκαίες προϋποθέσεις για την έναρξη λειτουργίας Μεταπτυχια¬ 
κού Προγράμματος Σπουδών σε ένα τμήμα είναι: α) η ύπαρξη ικανού 
αριθμού μελών ΔΕΠ που να διαθέτει τα προσόντα που ορίζονται στο 
προηγούμενο άρθρο και β) η ύπαρξη της αναγκαίας υποδομής από 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4029 


πλευράς εξοπλισμού, χώρων και λειτουργικής υποστήριξης του μετα¬ 
πτυχιακού έργου. 

3. Η Επιτροπή Μεταπτυχιακών Σπουδών διαπιστώνει με αιτιολογη¬ 
μένη έκθεσή της ότι συντρέχουν οι απαραίτητες προϋποθέσεις στελέχω- 
σης και υλικοτεχνικής υποδομής, ώστε να είναι δυνατή η λειτουργία του 
μεταπτυχιακού προγράμματος σπουδών. Στην έκθεση αναφέρεται ο 
ανώτατος αριθμός μεταπτυχιακών φοιτητών που μπορεί να φοιτά στο 
οκείο πρόγραμμα σε σχέση με τον αριθμό των μελών του ΔΕΠ καθώς 
και του λοιπού πάσης φύσεως προσωπικού του οκείου τμήματος. Στην 
ίδια έκθεση περιλαμβάνεται μελέτη σκοπιμότητας και πλήρης οικονο¬ 
μοτεχνική μελέτη. 

4. Η αποδοχή της έκθεσης από τη Σύγκλητο αποτελεί απαραίτητη 
προϋπόθεση για να καταστεί δυνατή η λειτουργία, του προγράμμα¬ 
τος. 

Άρθρο 6 

Προϋποθέσεις και κριτήρια εγγραφής μεταπτυχιακών φοιτητών 

1. Απαραίτητες προϋποθέσεις για την επιλογή υποψήφιου μεταπτυ¬ 
χιακού φοιτητή στο μεταπτυχιακό πρόγραμμα σπουδών είναι η κατοχή 
πτυχίου ΑΕΙ της ημεδαπής ή ισοτίμου της αλλοδαπής και η επαρκής 
γνώση μιας τουλάχιστον ξένης γλώσσας οπωσδήποτε όμως εκείνης 
στην οποία υπάρχει εκτεταμένη βιβλιογραφία στο αντικείμενο του συ¬ 
γκεκριμένου Μεταπτυχιακού Προγράμματος Σπουδών. 

Η πιστοποίηση της γνώσης της ξένης γλώσσας προκύπτει από επίση¬ 
μους τίτλους σπουδών ή ύστερα από εξετάσεις ή με άλλο τρόπο που κα¬ 
θορίζει με απόφασή της η Σύγκλητος του οικείου Α.Ε.Ι. 

2. Κριτήρια επιλογής τα οποία συνεκτιμώνται είναι: 

α. Βαθμός πτυχίου. 

. β. Επίδοση του υποψήφιου στο προπτυχιακό επίπεδο και κυρίως στα 
μαθήματα που έχουν σχέση με το Μεταπτυχιακό Πρόγραμμα Σπουδών. 

γ. Ερευντητικές εργασίες του υποψηφίου στο προπτυχιακό επίπεδο 
σπουδών. 

δ. Συστατικές επιστολές. 

ε. Προσωπική συνέντευξη του υποψήφιου και 
στ. Επιτυχής εξέταση σε συγκεκριμένα μαθήματα που μπορεί να ορίζο¬ 
νται από τη Γενική Συνέλευση του οικείου τμήματος. 

Άρθρο 7 

Διαδικασίες πρακολούθησης ερευνητικής δραστηριότητας 

1 . Αρμόδια για τη διαδικασία παρακολούθησης της ερευνητικής δρα¬ 
στηριότητας και του ελέγχου των γνώσεων των μεταπτυχιακών φοιτη¬ 
τών είναι η Επιτροπής Μεταπτυχιακών Σπουδών του τμήματος. Με 
απόφαση της Γενικής Συνέλευσης του Τμήματος με την ειδική σύνθεσή 
της, ύστερα από πρόταση της Επιτροπής Μεταπτυχιακών Σπουδών ορί¬ 
ζεται ένα μέλος Δ.Ε.Π. ως επιβλέπων για κάθε μεταπτυχιακό φοιτητή. 
Κάθε μέλος Δ.Ε.Π. μπορεί να επιβλέπει ταυτόχρονα το πολύ μέχρι τρεις 
μεταπτυχιακούς φοιτητές. 

2. Για την ολοκλήρωση του Μεταπτυχιακού Προγράμματος Σπου¬ 
δών και την απονομή του μεταπτυχιακού διπλώματος απαιτείται η επι¬ 
τυχής εξέταση του μεταπτυχιακού φοιτητή στα προβλεπόμενα από το 
πρόγραμμα μαθήματα, σε συνδυασμό με τη συμμετοχή του στο σύνολο 
των εκπαιδευτικών και ερευνητικών δραστηριοτήτων που προβλέπει το 
πρόγραμμα, όπως επίσης και με την επιτυχή ολοκλήρωση της ερευνητι¬ 
κής εργασίας. 

3. Η συνολική αξιολόγηση του έργου και της απόδοσης του μεταπτυ¬ 
χιακού φοιτητή γίνεται από τριμελή εξεταστική επιτροπή η οποία ορίζε¬ 
ται για κάθε φοιτητή από την Επιτροπή Μεταπτυχιακών Σπουδών. 

Η εξεταστική επιτροπή αποτελείται από το επιβλέπον μέλος ΔΕΠ και 
δύο (2) από τους λοιπούς επιστήμονες που προβλέπονται στην πάρ. Α3 
του άρθρου 81 του Ν. 1566/85. 

Άρθρο 8 

Διάρκεια Μεταπτυχιακών Προγραμμάτων Σπουδών. 

1. Η διάρκεια κάθε Μεταπτυχιακού Προγράμματος Σπουδών που 
οδηγεί στη λήψη Μεταπτυχιακού Διπλώματος Ειδίκευσης δεν μπορεί να 
είναι μικρότερη από δύο (2) εξάμηνα ούτε μεγαλύτερη από έξι (6) εξά¬ 
μηνα. Η διάρκεια κάθε συγκεκριμμένου Μεταπτυχιακού Προγράμμα¬ 
τος Σπουδών καθορίζεται με την απόφαση του Τπουργού Εθνικής Παι¬ 
δείας και Θρησκευμάτων με την οποία ορίζεται η έναρξη λειτουργίας 
του. 

2. Η ελάχιστη και η μέγιστη διδακτική και ερευνητική απασχόληση 


των μεταπτυχιακών φοιτητών για κάθε πρόγραμμα καθορίζεται με 
απόφαση της Συγκλήτου, ύστερα από εισήγηση της Γ ενικής Συνέλευσης 
του Τμήματος και εκφράζεται σε αριθμό εβδομάδων για ολόκληρο το 
αντίστοιχο πρόγραμμα. 


Άρθρο 9 

Τύπος Μεταπτυχιακού Διπλώματος Ειδίκευσης. 

1. Το Μεταπτυχιακό Δίπλωμα Ειδίκευσης είναι δημόσιο έγγραφο. Ο 

τύπος του ορίζεται με απόφαση της Συγκλήτου του οικείου ΑΕΙ..Σε κάθε 
περίπτωση στο οικείο δίπλωμα αναφέρεται: Το ΑΕΙ και το τμήμα, ο 
αριθμός του διπλώματος και η ημερομηνία απονομής, το όνομα, επώ¬ 
νυμο, όνομα πατέρα, και τόπος καταγωγής του μεταπτυχιακού φοι¬ 
τητή. Ο τίτλος του Μεταπτυχιακού Διπλώματος Ειδίκευσης υπογράφε¬ 
ται από τον Πρύτανη του οικείου ΑΕΙ και τον Προϊστάμενο Γραμμα¬ 
τείας του ΑΕΙ. · 

2. Για το Διεπιστημονικό Μεταπτυχιακό Δίπλωμα Ειδίκευσης, στον 
οικείο τίτλο αναφέρεται το ΑΕΙ, ή τα ΑΕΙ, και το τμήμα ή τα τμήματα 
που απονέμουν το δίπλωμα. Ο τίτλος υπογράφεται από κοινού από τους 
Πρυτάνεις και του Προϊσταμένους Γραμματείας ΑΕΙ των αντιστοίχων 
ΑΕΙ. 


Άρθρο 10. 

Οργάνωση - Λειτουργία Διατμηματικών Προγραμμάτων 

1. Την ευθύνη για την οργάνωση και λειτουργία Μεταπτυχιακού 
Προγράμματος Σπουδών που οδηγεί στη λήψη Διεπιστημονικού Μετα¬ 
πτυχιακού Διπλώματος Ειδίκευσης έχουν από κοινού δύο ή περισσότερα 
τμήματα ενός ή περισσοτέρων ΑΕΙ κατά τα οριζόμενα στην παρ. 4 (β) 
του άρθρου 2 του παρόντος διατάγματος. 

2. Την ευθύνη για τη διοικητική υποστήριξη αναλαμβάνει ένα από τα 
συνεργαζόμενα τμήματα το οποίο καθορίζεται με την απόφαση του 
Τπουργού Εθνικής Παιδείας και Θρησκευμάτων, σύμφωνα με την παρ. 
Α1 του άρθρου 81 του Ν. 1566/85. Με την απόφαση .καθορίζονται οι 
ειδικώτερες λεπτομέρειες για τον τρόπο λειτουργίας του Μεταπτυχια¬ 
κού αυτού Προγράμματος Σπουδών. 

Άρθρο 11. ;' "/ ■ ' 

Διασύνδεση και Συνεργασία Μεταπτυχιακών 
Προγραμμάτων Σπουδών 

1. Τα Α.Ε.Ι. είναι δυνατόν να συνεργάζονται με Ερευνητικά Κέντρα, 
Ινστιτούτα και Ιδρύματα για τη λειτουργία Μεταπτυχιακών Προγραμ¬ 
μάτων Σπουδών.. 

2. Η Επιτροπή Μεταπτυχιακών Σπουδών, στην αιτιολογική της έκ¬ 

θεση σύμφωνα με τη παρ. 3 του άρθρου 5 του παρόντος διατάγματος 
καθορίζει τα Ερευνητικά Κέντρα, Ινστιτούτα ή Ιδρύματα με τα οποία 
μπορεί να συνεργάζεται το Ίδρυμα για την λειτουργία του Μεταπτυχια¬ 
κού Προγράμματος Σπουδών. , 

3. Προϋποθέσεις για τη συνεργασία είναι: α) η ύπαρξη στο συγκε- 

κριμμένο Ερευνητικό Κέντρο, Ινστιτούτο, ή Ίδρυμα επαρκούς επιστη¬ 
μονικού προσωπικού το οποίο να έχει προσόντα αντίστοιχα με αυτά των 
μελών του ΔΕΠ β) η απαραίτητη υλικοτεχνική υποδομή και γ) η αξιό¬ 
λογη παραγωγή ερευνητικού έργου. ·.■·■.· 

4. Η Σύγκλητος του οικείου ΑΕΙ, ύστερα από εισήγηση της Γ.Σ. του 
Τμήματος και η διοίκηση του οικείου Ερευνητικού Κέντρου, Ινστιτούτου 
ή Ιδρύματος καταρτίζουν από κοινού το πρόγραμμα συνεργασίας για 
την λειτουργία του Μεταπτυχιακού Προγράμματος Σπουδών το οποίο 
υποβάλλεται για έγκριση από τους καθ’ ύλην αρμόδιους Υπουργούς. Η 
έγκριση δίνεται με κοινή Υπουργική Απόφαση. 


' . ΚΕΦΑΛΑΙΟ Γ’ 

'. ΔΙΔΑΚΤΟΡΙΚΑ ΔΙΠΛΩΜΑΤΑ 

Άρθρο 12. 

Προϋποθέσεις εγγραφής υποψηφίων διδακτόρων 

Προϋποθέσεις για την αποδοχή μεταπτυχιακού φοιτητή σε Πρό¬ 
γραμμα Μεταπτυχιακών Σπουδών που οδηγεί στη λήψη διδακτορικού 
διπλώματος είναι: α) η κατοχή μεταπτυχιακού διπλώαμτος ειδίκευσης 
σε συγγενές αντικείμενο και β) η άρτια γνώση μιας τουλάχιστον ξένης 
γλώσσας οπωσδήποτε δε εκείνης στην οποία υπάρχεϊ εκτεταμένη βι¬ 
βλιογραφία για το αντικείμενο του συγκεκριμένου Μεταπτυχιακού Προ¬ 
γράμματος Σπουδών. Σε εξαιρετικές περιπτώσεις που ^ καθορίζει η 
πλειοψηφία των 2/3 τουλάχιστον των μελών της Γ.Σ. του τμήματος με 

την ειδική σύνθεση μπορεί να γίνει αποδεκτός υποψήφιος ο οποίος δεν 
έχει μεταπτυχιακό δίπλωμα ειδίκευσης. 

Άρθρο 13. 

Επιβλέπων ερευνητής - Συμβουλευτική επιτροπή 

1. Για την καθοδήγηση και επίβλεψη του υποψηφίου διδάκτορα η Γε¬ 
νική Συνέλευση του Τμήματος με την ειδική σύνθεσή της ορίζει για κάθε 
υποψήφιο διδάκτορα, ύστερα από πρόταση της Επιτροπής Μεταπτυχια¬ 
κών Σπουδών ένα Ειιιβλέποντα Ερευνητή και τριμελή Συμβουλευτική 
Επιτροπή (μέλος της οποίας είναι ο Επιβλέπων Ερευνητής), κατά τα 
οριζόμενα στην παρ. Β3 του άρθρου 81 του Ν. 1566/85 και 19 του πα¬ 
ρόντος διατάγματος. 

2. Σε περίπτωση που ο επιβλέπων ερευνητής υποψηφίου διδάκτορα 
διοριστεί ως μέλος ΔΕΠ σε άλλο τμήμα του ίδιου ή άλλου ΑΕΙ είναι δυ¬ 
νατή η μετακίνηση του υποψηφίου διδάκτορα στο τμήμα αυτό, μετά από 
σχετική αίτησή του. Η μετακίνηση γίνεται με απόφαση της Γ.Σ. του 
τμήματος υποδοχής με την ειδική σύνθεση με την προϋπόθεση ότι ο υπο¬ 
ψήφιος διδάκτορας έχει περατώσει τον κύκλο συστηματικών σπουδών. 

Άρθρο 14. 

Διαδικασίες παρακολούθησης ερευνητικής δραστηριότητας 
του υποψηφίου διδάκτορα 

Ο υποψήφιος διδάκτορας κατά το διάστημα της εκπόνησης της δια¬ 
τριβής συνεργάζεται με τον επιβλέποντα ερευνητή και την τριμελή συμ¬ 
βουλευτική επιτροπή. Στο τέλος κάθε έτους συντάσσεται έκθεση προό¬ 
δου για τη συνολική δραστηριότητα του υποψηφίου τόσο από τον ίδιο 
όσο και από τη συμβουλευτική επιτροπή. Επίσης ο υποψήφιος παρου¬ 
σιάζει την πρόοδο της εργασίας του σε ειδικό ανοικτό σεμινάριο. Την ευ¬ 
θύνη της οργάνωσης του σεμιναρίου αυτού έχει ο επιβλέπων ερευνητής 
σε συνεργασία με τον υποψήφιο. 

Άρθρο 15. 

Διάρκεια Σπουδών και εκπόνησης Διδακτορικής Διατριβής 

1. Η διάρκεια κάθε Μεταπτυχιακού Προγράμματος Σπουδών που 
οδηγεί στη λήψη- διδακτορικού διπλώματος περιλαμβανομένης και της 
συγγραφής της διδακτορικής διατριβής δεν μπορεί να είναι μικρότερη 
από έξι (6) εξάμηνα και μεγαλύτερη από δώδεκα (12) εξάμηνα. Αν το 
Μεταπτυχιακό Πρόγραμμα Σπουδών που απονέμει διδακτορικό δί¬ 
πλωμα είναι συνέχεια προγράμματος που οδηγεί στη λήψη Μεταπτυ¬ 
χιακού Διπλώματος Ειδίκευσης τότε ο ελάχιστος χρόνος διάρκειας του 
περιορίζεται σε τέσσερα (4) εξάμηνα και ο μέγιστος σε οκτώ (8) εξά¬ 
μηνα. Σε κάθε περίπτωση η διάρκεια αυτή ορίζεται με την απόφαση του 
Υπουργού Εθνικής Παιδείας και Θρησκευμάτων κατά τα προβλεπό- 
μενα στο άρθρο 81 παρ. Β1 του Ν. 1566/1985. Με την ίδια απόφαση 
ορίζεται ο χρόνος που καλύπτει η παρακολούθηση μαθημάτων σεμινα¬ 
ρίων κ.λπ. και ο χρόνος που απαιτείται για τη συγγραφή της διδακτορι¬ 
κής διατριβής. Ο χρόνος για την εκπόνηση και συγγραφή της διατριβής 
δεν μπορεί να είναι λιγότερος από το 50% του συνολικού χρόνου του 
Μεταπτυχιακού Προγράμματος Σπουδών. 

2. Είναι δυνατό σε περιπτώσεις ανώτερης βίας μετά από εισήγηση 
της Επιτροπής Μεταπτυχιακών Σπουδών και ειδικά αιτιολογημένη 
απόφαση της Γ.Σ. του τμήματος, με την ειδική σύνθεση να μην προσμε- 
τράται τμήμα του χρόνου. 

Άρθρο 16. 

Πενταμελής εξεταστική επιτροπή - Δημόσια παρουσίαση - 
Αξιολόγηση διδακτορικής διατριβής 

1. Η αξιολόγηση και κρίση της διδακτορικής διατριβής, μετά την 
ολοκλήρωση της προβλεπόμενης διαδικασίας για την συγγραφή της γί¬ 
νεται από Πενταμελή Εξεταστική Επιτροπή στην οποία συμμετέχουν ο 
Επιβλέπων Ερευνητής, ένα μέλος της Συμβουλευτικής Επιτροπής υπο¬ 
δεικνυόμενο από την ίδια και τρία ακόμα μέλη Δ.Ε.Π., κατά προτίμηση 
οιλλων Α.Ε.Ι. της ίδιας ή συγγενούς επιστημονικής ειδικότητας, τα 
οποία ορίζονται από την Επιτροπή Μεταπτυχιακών Σπουδών, ύστερα 
από εισήγηση της Συμβουλευτικής Επιτροπής. Πρόεδρος της Πενταμε¬ 
λούς Εξεταστικής Επιτροπής είναι ο Επιβλέπων Ερευνητής. 

2. Η διαδικασία εκπόνησης της διδακτορικής διατριβής ολοκληρώ¬ 
νεται με την ανάπτυξη και παρουσίαση του θέματος από τον υποψήφιο 
διδάκτορα ενώπιον της Γενικής Συνέλευσης του Τμήματος με την ειδική 
σύνθεσή της, της Πενταμελούς Εξεταστικής Επιτροπής των υπολοίπων 
μελών της Συμβουλευτικής Επιτροπής και ακροατηρίου φοιτητών και 


άλλων επιστημόνων. Μετά την ολοκλήρωση της ανάπτυξης του θέμα¬ 
τος και την απάντηση του υποψηφίου σε σχετικές ερωτήσεις, αποχωρεί 
το ακροατήριο και ακολουθεί η διαδικασία αξιολόγησης του υποψηφίου 
διδάκτορα και τελικής κρίσης της διατριβής από την Πενταμελή Εξετα¬ 
στική Επιτροπή. Για την έγκριση της διδακτορικής διατριβής απαιτεί¬ 
ται η σύμφωνη γνώμη των τεσσάρων τουλάχιστον μελών της Πενταμε¬ 
λούς Εξεταστικής Επιτροπής. 

3. Μετά την έγκριση της διατριβής ο πρόεδρος της Πενταμελούς 
Εξεταστικής Επιτροπής, διαβιβάζει στην Γ.Σ. του Τμήματος το πρα¬ 
κτικό δημόσιας παρουσίασης, εξέτασης και αξιολόγησης της διδακτορι¬ 
κής διατριβής του υποψηφίου, υπογεγραμμένο από όλα τα μέλη της επι¬ 
τροπής. 

Η Γ.Σ. του Τμήματος με την κανονική της σύνθεση και σε δημόσια 
συνεδρίαση, αφού διαβάσει το πρακτικό αναγορεύει τον υποψήφιο σε δι¬ 
δάκτορα. Στη συνεδρίαση αυτή της Γ.Σ. του τμήματος παρίσταται και ο 
Πρύτανης, ή ένας από τους Αντιπρυτάνεις, του οικείου Α.Ε.Ι. 

Άρθρο 17. 

Είδος και τύπος διδακτορικού διπλώματος 

1. Το διδακτορικό δίπλωμα είναι δημόσιο έγγραφο απονέμεται δε σε 
ένα από τα γνωστικά αντικείμενα του οικείου τμήματος στο οποίο διεξά¬ 
γεται το σχετικό πρόγραμμα διδακτορικών σπουδών. 

2. Τον τύπο του διδακτορικού διπλώματος ορίζει με απόφαση της η 
Σύγκλητος του οικείου ΑΕΙ. Σε κάθε περίπτωση στο οικείο δίπλωμα 
αναφέρεται το ΑΕΙ και το τμήμα, το όνομα, επώνυμο, όνομα πατέρα και 
τόπος καταγωγής του διδάκτορα, το γνωστικό αντικείμενο, ο τίτλος της 
διατριβής, η χρονική περίοδος των σπουδών και η ημερομηνία απονο¬ 
μής. Ο τίτλος υπογράφεται από τον Πρύτανη και τον Προϊστάμενο 
Γραμματείας του ΑΕΙ. 

Άρθρο 18. 

Συγκρότηση και λειτουργία Συμβουλευτικών - 
Εξεταστικών Επιτροπών 

1. Η συγκρότηση των συμβουλευτικών και εξεταστικών επιτροπών 
γίνεται με πράξη του Πρύτανη του οικείου ΑΕΙ, ύστερα από σύμφωνη 
γνώμη της Γ.Σ. του τμήματος. 

2. Η Τριμελής Συμβουλευτική Επιτροπή αποτελείται από τον επι- 
βλέποντα ερευνητή ο οποίος είναι μέλος ΔΕΠ του τμήματος που λει¬ 
τουργεί το οικείο Μεταπτυχιακό Πρόγραμμα Σπουδών και δύο μέλη 
από τα προβλεπόμενα στην παράγραφο Β3 του άρθρου 81 του Ν. 
1566/85. 

3. Η Πενταμελής Εξεταστική Επιτροπή αποτελείται από τον επιβλέ- 
ποντα ερευνητή, ένα ακόμη μέλος της συμβουλευτικής επιτροπής και 
τρία άλλα μέλη από τα προβλεπόμενα στη παράγραφο Β3 του άρθρου 
81 του Ν. 1566/85. 

4. Στη Συμβουλευτική Επιτροπή τουλάχιστον το ένα μέλος ανήκει σε 
άλλο ΑΕΙ, ενώ στη Πενταμελή Εξεταστική Επιτροπή τουλάχιστον τα 
δύο. 

5. Η τριμελής Συμβουλευτική Επιτροπή μόλις ολοκληρωθεί το ερευ¬ 
νητικό έργο του υποψηφίου αποφασίζει για την συγγραφή της διατρι¬ 
βής. Παράλληλα καταρτίζει σχετική εισηγητική έκθεση προς τη Γ.Σ. 
του Τμήματος για τον ορισμό Πενταμελούς Εξεταστικής Επιτροπής. Η 
διατριβή υποβάλεται σε εννέα (9) αντίτυπα από τα οποία ένα κατατίθε¬ 
ται στη Γραμματεία του Τμήματος, ένα στον οικείο Τομέα ή το Εργα¬ 
στήριο ή την Κλινική όπου υπάγεται το γνωστικό αντικείμενο της δια¬ 
τριβής και από ένα στα μέλη της Πενταμελούς Εξεταστικής Επιτροπής. 
Εφόσον εγκριθεί η διατριβή, ένα αντίτυπο κατατίθεται στη βιβλιοθήκη 
του οικείου ΑΕΙ και ένα στο Εθνικό Ίδρυμα Ερευνών. 

6. Η Πενταμελής Εξεταστική Επιτροπή αφού μελετήσει το κείμενο 
της διατριβής ορίζει με απόφασή της την ημερομηνία, την ωρα και τον 
τόπο της δημόσιας παρουσίασης και εξέτασης, του υποψήφιου διδά¬ 
κτορα. Η απόφαση αυτή γνωστοποιείται στον υποψήφιο και στο οικείο 
τμήμα και ανακοινώνεται δέκα (10) τουλάχιστον ημέρες πριν από την 
ημερομηνία της δημόσιας παρουσίασης. 

Η Πενταμελής Εξεταστική Επιτροπή κρίνει το πρωτότυπο του περιε¬ 
χομένου της διατριβής και την ουσιαστική συμβολή της στην επιστήμη 
καθώς και την επάρκεια του υποψηφίου στο γνωστικό αντικείμενο της 
διατριβής. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 19. 

Διαδικασίες και κριτήρια επιλογής - Υποχρεώσεις - 
Δικαιώματα των Ειδικών Μεταπτυχιακών Υποτρόφων 

1. Μεταπτυχιακοί φοιτητές μπορούν να επιλέγονται και να απασχο¬ 
λούνται ως Ειδικοί Μεταπτυχιακοί Υπότροφοι (Ε.Μ.Υ.) στο Τμήμα που 
έχει την ευθύνη το Μ.Π.Σ. στο οποίο φοιτούν, ή στα συναρμόδια Τμή¬ 
ματα προκειμένου περί διατμηματικού Μ.Π.Σ. 

2. Η επιλογή των Ε.Μ.Υ. γίνεται ύστερα από προκήρυξη των υπο¬ 
τροφιών η οποία ανακοινώνεται από τη Γραμματεία του αντιστοίχου 
Τμήματος, κοινοποιείται στα τμήματα με συναφή αντικείμενα σπουδών 
και δημοσιεύεται στον τύπο. Η προκήρυξη γίνεται από την Γενική Συνέ¬ 
λευση του αντίστοιχου τμήματος με την ειδική σύνθεση. Στην προκή¬ 
ρυξη αναφέρεται το είδος της απασχόλησης και τα ελάχιστα προσόντα 
που απαιτούνται. 

3. Η επιλογή των Ε.Μ.Υ. γίνεται επίσης από τη Γενική Συνέλευση 
του αντίστοιχου Τμήματος με την ειδική σύνθεση, ύστερα από συνεκτί- 
μηση των ακολούθων κριτηρίων: 

α) Επίδοση του υποψηφίου στο Μεταπτυχιακό Πρόγραμμα Σπουδών 
,που παρακολουθεί ' 

β) Προπτυχιακή επίδοση του υποψηφίου, στην οποία περιλαμβάνεται 
τόσο ο γενικός βαθμός πτυχίου όσο και η επίδοση στις εξειδικευμένες εκ¬ 
παιδευτικές δραστηριόλτητες στις οποίες προβλέπεται να απασχολη¬ 
θεί. 

γ) Λοιπή επιστημονική και εκπαιδευτική δραστηριότητα του υποψη¬ 
φίου. 

δ) Άριστη γνώση μιας, τουλάχιστον ξένης γλώσσας. 

4. Οι Ε.Μ.Υ. δεν (αναλαμβάνουν υπεύθυνο διδακτορικό έργο κατά 
την έννοια των άρθρων 13 και 23 του Ν. 1268/82, αλλά επικουρούν 
τα μέλη του Δ.Ε.Π. στην άκηση των φοιτητών στη διεξαγωγή φροντι¬ 
στηρίων, εργαστηρίων και εξετάσεων και στη διόρθωση ασκήσεων. Η εν 
λόγω απασχόληση των Ε.Μ.Υ. συνιστά εκπαιδευτική πείρα. Η κατά τα 
ανωτέρω απασχόληση των Ε.Μ.Υ. δεν υπερβαίνει το 50% της συνα¬ 
φούς απασχόλησης των μελών ΔΕΠ τα οποία επικουρούν. 

5. Στους Ε.Μ.Υ. χορηγείται υποτροφία, σύμφωνα με το άρθρο 19 
του Ν. 1268/82 το ύψος της οποίας καθορίζεται με Π.Δ. κατά τα ορι¬ 
ζόμενα στο άρθρο 29 παρ. 4 του ίδιου νόμου. 

6. Ο αριθμός των υποτροφιών που χορηγούνται κάθε χρόνο σε 
Ε.Μ.Υ. καθορίζεται για κάθε τμήμα από την Σύγκλητο, του οικείου 
Α.Ε.Ι. ύστερα από εισηγήσεις των Γενικών Συνελεύσεων των Τμημά¬ 
των. 

7. Μεταπτυχιακοί φοιτητές οι οποίοι δεν είναι ειδικοί μεταπτυχιακοί 
υπότροφοι, μπορούν, εφόσον το επιθυμούν, μετά από αίτησή τους και 
απόφαση της Γ.Σ. του Τμήματος με την ειδική σύνθεση να επικουρούν 
μέλη Δ.Ε.Π. με έργο που περιγράφεται στην παράγραφο 4 του άρθρου 
αυτού. Η εν λόγω απασχόληση συνιστά εκπαιδευτική πείρα. 


8. Από την έναρξη ισχύος του παρόντος εντάσσονται ως Ε.Μ.Υ. στα 
(αντίστοιχα Τμήματα και διατηρούν την ιδιότητά τους στα Τμήματα 
αυτά όσοι έχουν γίνει δεκτοί ως Ε.Μ.Υ. για την εκπόνηση διδακτορικής 
διατριβής σύμφωνα με την Β3/610/4.3.85 απόφαση του Υπουργού 
Εθνικής Παιδείας και Θρησκευμάτων που κυρώθηκε με το άρθρο 76 
του Ν. 1566/85 (ΦΕΚ 167/Α'). 

Άρθρο 20. 

Μεταβατικές διατάξεις. ·’. ; 1 

1. Υποψήφιοι διδάκτορες για τους οποίους έχει οριστεί Τριμελής 
Συμβουλευτική Επιτροπή κατά τη δημοσίευση τού παρόντος διατάγμα¬ 
τος συνεχίζουν την εκπόνηση της διατριβής με τις ίδιες τριμελείς συμ¬ 
βουλευτικές ή πενταμελείς εξεταστικές επιτροπές άλλα με τις διαδικα¬ 
σίες που καθορίζονται στο παρόν διάταγμα. Ο μέγιστος χρόνος για την 
εκπόνηση της διατριβής για όσους από τους υποψήφιους ανήκουν στην 
κατηγορία των μη διδακτόρων Επιμελητών Βοηθών και Επιστημονι¬ 
κών Συνεργατών είναι η πενταετία σύμφωνα με το εδάφιο γ’ της παρ. 7 
του άρθρου 79 του Ν. 1566/1985 όπως αντικαταστάθηκε με την παρ. 
11 του άρθρου 28 του Ν. 1824/1988 (ΦΕΚ 296/Α"), Για τους υπό¬ 
λοιπους υποψήφιους ο χρόνος εκπόνησης της διατριβής καθορίζεται από 
τη Γ.Σ. του Τμήματος με την ειδική σύνθεση ύστερα από εισήγηση της 
Τριμελούς Συμβουλευτικής Επιτροπής. Ο χρόνος αυτός δεν μπορεί να 
υπερβαίνει τον μέγιστο χρόνο που ορίζεται στην παρ. 1 του άρθρου 15 
του παρόντος διατάγματος. 

2. Τα τμήματα Μεταπτυχιακών Σπουδών ή τα προγράμματα Μετα¬ 
πτυχιακών Σπουδών που λειτουργούν κατά τη δημοσίευση του παρό¬ 
ντος, συνεχίζουν να δέχονται μεταπτυχιακούς φοιτητές σύμφωνα με τις 
διατάξεις από τις οποίες διέπεται καθένα από αυτά, το ακαδημαϊκό έτος 
1989-90 με την προϋπόθεση ότι στο αντίστοιχο τμήμα δεν αρχίζει την 
λειτουργία του Μεταπτυχιακό Πρόγραμμα Σπουδών σύμφωνά με τις 
διατάξεις του παρόντος διατάγματος. 

3. Η ισχύς του παρόντος άρθρου αρχίζει από την έναρξη του ακαδη¬ 
μαϊκού έτους 1989-1990. 

Στον Υπουργό Εθνικής Παιδείας και Θρησκευμάτων άνάθέτουμε τη 
δημοσίευση και εκτέλεση του παρόντος διατάγματος. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΤΕΧΝΟΛΟΓΙΑΣ 

ΓΙΩΡΓΟΣ Α. ΠΑΠΑΝΔΡΕΟΥ ΑΝΑΣΤΑΣΙΟΣ ΠΕΠΟΝΗΣ 


_ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Κσποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ ΘΒ 

* λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Κσποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά Τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσής στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β> 

» 

» 

» 

Β' 

» 

10.000 

Υ) 

» 

» 

» 

Π 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

') 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» ■ 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















